# **LĪGUMS Nr.\_\_\_\_\_\_\_\_\_\_**

**par pārtikas produktu piegādi**

Rēzeknes novada Kaunatā 2018.gada 29.augustā\_

**Rēzeknes novada pašvaldības Kaunatas pagasta pārvalde**, reģistrācijas Nr.90000048608, vadītāja Sergeja Bašmakova personā, kurš rīkojas saskaņā ar Nolikumu, turpmāk – **Pasūtītājs**, no vienas puses, un **SIA „Rēzeknes gaļas kombināts”,** reģistrācijas Nr.42403012397, valdes priekšsēdētāja Vladimira Jegorčenko personā, kurš(-a) rīkojas saskaņā ar statūtiem, turpmāk – **Piegādātājs**, no otras puses, abas kopā vai katra atsevišķi turpmāk arī **Puses** vai **Puse**, pamatojoties uz Pasūtītāja rīkotā iepirkuma **„Pārtikas produktu piegāde Kaunatas pagasta pārvaldes izglītības iestādēm”** (identifikācijas Nr. KPP 2018/7), turpmāk – **Iepirkums**, rezultātiem un Piegādātāja iesniegto piedāvājumu iepirkuma priekšmeta daļā Nr.2 **„Gaļa un gaļas produkti”** un Nr.3 **„Putnu gaļa, putnu gaļas produkti”**, noslēdz šādu līgumu, turpmāk – **Līgums**:

1. LĪGUMA PRIEKŠMETS

* 1. Pasūtītājs pērk un pieņem, bet Piegādātājs pārdod un piegādā **pārtikas produktus**, turpmāk– **Preces**, Rēzeknes novada Kaunatas pagasta pārvaldes izglītības iestādēm: Kaunatas vidusskolai, pirmsskolas izglītības iestādei „Zvaniņš” un Mākoņkalna pirmsskolas izglītības iestādei, saskaņā ar Piegādātāja tehnisko un finanšu piedāvājumu iepirkuma priekšmeta daļā Nr.2 **„Gaļa un gaļas produkti” un Nr.3 „Putnu gaļa, putnu gaļas produkti”**, \_ (Līguma pielikums Nr.1) un Pārtikas produktu piegādes grafiku (Līguma pielikums Nr.2), turpmāk – **Piedāvājums**, kas ir Līguma neatņemamas sastāvdaļas.
  2. Katru konkrēto Preču piegādi apliecina Piegādātāja saskaņā ar normatīvajiem aktiem sastādīta un Pušu parakstīta preču pavadzīme – rēķins, kurā norādīts Preču nosaukums, daudzums un cena atbilstoši Piedāvājumā norādītajām Preču vienību cenām.
  3. Puses vienojas, ka Pasūtītāja tehniskajā specifikācijā norādītais Preču apjoms ir maksimālais plānotais piegādājamais apjoms un, ņemot vērā objektīvus apstākļus, Pasūtītājs var iegādāties Preci atbilstoši reālajai nepieciešamībai par nepilnu apjomu.
  4. Pārtikas produktu piegādes apjoms līguma izpildes laikā varētu mainīties, atkarībā no bērnu skaita izglītības iestādēs.

2. LĪGUMA SUMMA UN NORĒĶINU KĀRTĪBA

2.1. Cena par vienu Preces vienību ir norādīta Piedāvājumā (Līguma pielikums Nr.2). Šajā cenā ir iekļauta Preces vērtība, iepakojuma, piegādes, transporta un iekraušanas – izkraušanas izmaksas, visi nodokļi, nodevas un citas izmaksas, kas saistītas ar Preci un tās piegādi.

2.2. Kopējā Līguma summa par plānoto Preču piegādes apjomu iepirkumā

2.2.1. daļai Nr. 2 „Gaļa un gaļas produkti” sastāda **EUR 5772.18** (pieci tūkstoši septiņi simti septiņdesmit divi eur 18 centi), tai skaitā, pievienotās vērtības nodoklis (PVN) 21% EUR 1001.78 (viens tūkstotis viens euro 78 centi). **Līgumcena bez PVN sastāda EUR \_4770.40\_\_ (četri tūkstoši septiņi simti septiņdesmit euro 40 centi).**

2.2.2.daļai Nr.3 „Putnu gaļa, putnu gaļas produkti”sastāda **EUR 1720.62** ( viens tūkstotis septiņi simti divdesmit euro 62 centi), tai skaitā pievienotās vērtības nodoklis (PVN) 21% EUR 298.62 (divi simti deviņdesmit astoņi euro 62 centi). **Līgumcena bez PVN sastāda EUR 1422.00 (viens tūkstotis četri simti divdesmit divi euro 00 centi).**

2.3. Pasūtītājs maksā Piegādātājam par Precēm 30 (trīsdesmit) dienu laikā no konkrētās Preču partijas piegādes dienas pēc Piegādātāja iesniegta un Pasūtītāja akceptēta preču pavadzīmes – rēķina saņemšanas.

2.4. Pasūtītājs maksā par piegādātām Precēm, veicot pēcapmaksu bezskaidras naudas norēķinu veidā uz Līgumā norādīto Piegādātāja bankas kontu.

2.5. Par samaksas dienu tiek uzskatīta diena, kad Pasūtītājs veicis bankas pārskaitījumu, ko apliecina attiecīga bankas iestādes atzīme uz maksājuma uzdevuma.

2.6. Pievienotās vērtības nodokļa (PVN) izmaiņu gadījumā Preču cenas tiek koriģētas atbilstoši PVN likmes izmaiņām.

2.7. Pasūtītājs neapmaksā tādu Preču piegādi, kas neatbilst Līgumā un normatīvajos aktos noteiktajām kvalitātes prasībām.

# 2.8. Par Preču vienību cenu izmaiņām, ja tās maina Preču ražotājs, sakarā ar inflāciju valstī un citiem objektīviem, no ražotāja neatkarīgiem apstākļiem, Piegādātājs rakstiski informē Pasūtītāju 14 (četrpadsmit) dienas iepriekš. Piegādātājs nedrīkst izmainīt jau pasūtīto Preču cenas.

2.9. Par pamatu cenu izmaiņām var būt inflācija, tirgus apstākļu maiņa vai jebkuri citi pamatoti apstākļi, kas Piegādātājam jāapliecina ar kompetentas institūcijas izsniegtu dokumentu – Latvijas Republikas Centrālās Statistikas pārvaldes informāciju par attiecīgās Preču grupas vidējā patēriņa cenu līmeņa izmaiņām salīdzinājumā ar iepriekšējo attiecīgo periodu. Pusēm savstarpēji vienojoties, cenu izmaiņas un pamatojums jānoformē rakstiski, vienošanos pievienojot Līgumam kā pielikumu, kas kļūst par Līguma neatņemamu sastāvdaļu.

2.10. Līguma ietvaros, saskaņā ar pasūtījumiem var tikt piegādātas Preces, kas aizstāj Piedāvājumā norādītās Preces tikai tad, ja tās pēc veida iekļaujas Preču grupā, pēc būtības ir aizstājamas un to vienību cenas ir zemākas par to Preču cenām, kuras piegādātās Preces aizstāj, bet kvalitāte ir ekvivalenta ar aizstājamo Preču kvalitāti. Pušu pārstāvji iepriekš rakstiski vienojas par šādu aizstājošu Preču piegādi un cenām.

3. PUŠU SAISTĪBAS

3.1. Piegādātāja saistības.

3.1.1.Piegādātājs apņemas veikt savlaicīgu Preču piegādi.

3.1.2.Piegādātājs nodrošina Preču atbilstību Līguma noteikumiem, Latvijas Republikas un Eiropas Savienības normatīvajos aktos noteiktajām kvalitātes, nekaitīguma un marķēšanas prasībām, tirdzniecības standartiem un vispāratzītām kvalitātes prasībām.

3.1.3.Piegādātājs nodrošina Preču piegādē iesaistīto darbinieku pienācīgu kvalifikāciju.

3.1.4.Piegādātājs apņemas Preču piegādi veikt ar Pasūtītāju iepriekš saskaņotajā laikā un Pasūtītāja norādītajā vietā.

3.1.5.Piegādātājs nodrošina Preču piegādi tās ražotāja iepakojumā, kas nodrošina pilnīgu Preču drošību pret iespējamajiem bojājumiem, to transportējot.

3.1.6.Piegādātājs nodrošina transportlīdzekļu, ar kuriem tiks veikta Preču piegāde, atbilstību pārtikas apriti reglamentējošo normatīvo aktu prasībām.

3.1.7.Gadījumā, ja tiek piegādātas nekvalitatīvas Preces, Piegādātājs uz sava rēķina apmaina Preces pret jaunām, kvalitatīvām Precēm Līgumā noteiktajā termiņā.

* 1. Pasūtītāja saistības.

3.2.1.Pasūtītājs apņemas pieņemt Līguma noteikumiem atbilstošas Preces un veikt samaksu par tām Līgumā noteiktajā termiņā un kārtībā.

3.2.2.Pasūtītājs nodrošina Piegādātājam pienācīgus apstākļus Preču piegādei noteiktajā vietā, kā arī savlaicīgu piegādāto Preču pieņemšanu.

3.2.3.Pasūtītājs ir tiesīgs pārbaudīt Preču kvalitāti un pieteikt pretenziju, ja tā neatbilst Līguma noteikumiem.

4. PREČU PASŪTĪŠANAS, PIEGĀDES UN PIEŅEMŠANAS KĀRTĪBA

4.1. Piegādātājs piegādā Preces ar savu transportu Kaunatas vidusskolai pēc adreses: Rāznas ielā 17, Kaunatā, Kaunatas pagasts, Rēzeknes novads, pirmsskolas izglītības iestādei „Zvaniņš” pēc adreses: Rāznas ielā 36, Kaunatā, Kaunatas pagasts, Rēzeknes novads, Mākoņkalna pirmsskolas izglītības iestādei pēc adreses: Lipuški, Mākoņkalna pagasts, Rēzeknes novads un nodod tās Pasūtītājam atsevišķās partijās, saskaņā ar veikto pasūtījumu. Preču saņemšanu apliecina Pušu parakstīta preču pavadzīme – rēķins.

4.2. Pasūtītājs mutiski (pa tālruni: 64623693), pa faksu – 64628089 rakstiski pa e-pastu: [rgk.pasutijumi@inbox.lv](mailto:rgk.pasutijumi@inbox.lv). pasūta Preces nepieciešamajā apjomā, saskaņā ar tehnisko specifikāciju un Piedāvājumu, norādot Preču nosaukumu un daudzumu.

4.3. Piegādātājs piegādā Līguma 4.2.punktā noteiktajā kārtībā pasūtītās Preces Pasūtītāja noteiktajā laikā.

4.4. Preču piegāde tiek veikta saskaņā ar Pušu saskaņoto grafiku (Līguma pielikums Nr.3).

4.5. Katras Preču partijas piegāde tiek noformēta ar normatīvajos aktos noteiktajā kārtībā izrakstītu preču pavadzīmi – rēķinu. Pieņemot piegādātās Preces, Pasūtītājam ir jāpārbauda piegādāto Preču atbilstība pasūtījumam, Preču cenu atbilstība Piedāvājumā noteiktajām cenām un preču pavadzīmei – rēķinam, un atzīme par Preču pieņemšanu jāizdara uz preču pavadzīmes – rēķina.

4.6. Preces skaitās nodotas no brīža, kad Piegādātājs nodod Preces Pasūtītājam un Pušu pilnvarotie pārstāvji paraksta preču pavadzīmi – rēķinu, kurā precīzi norādīts piegādāto Preču nosaukums, daudzums un cena.

4.7. Piegādātājs uzņemas pilnu atbildību par Preču nejaušu bojāeju vai bojājumiem līdz preču pavadzīmes – rēķina abpusējas parakstīšanas brīdim.

4.8. Preces tiek piegādātas Piegādātājam piederošajā tarā. Papildu samaksa par taras lietošanu netiek pieprasīta. Pasūtītājs atgriež Piegādātājam taru 10 (desmit) darba dienu laikā. Taras uzskaite tiek veikta, izdarot nepieciešamās atzīmes preču pavadzīmē – rēķinā.

4.9. Ja Piegādātājs nav piegādājis Preces noteiktajā termiņā vai Pasūtītāja pieprasītajā daudzumā, vai piegādājis nekvalitatīvas vai Tehniskās specifikācijas prasībām neatbilstošas Preces, vai arī Preču vienību cenas neatbilst Piedāvājumā norādītajām vienību cenām, Pasūtītājs atzīmes veidā fiksē to preču pavadzīmē – rēķinā, vai 2 (divu) darba dienu laikā no preču pavadzīmes – rēķina parakstīšanas brīža nosūta Piegādātājam rakstisku pretenziju. Piegādātājs 24 (divdesmit četru) stundu laikā pēc pretenzijas saņemšanas par saviem līdzekļiem novērš pretenzijā minētos trūkumus.

5. PREČU KVALITĀTE

5.1. Piegādātājs garantē, ka Preces atbilst tehniskajā specifikācijā un Piedāvājumā norādītajiem parametriem, kā arī citiem Līguma noteikumiem.

* 1. Piegādātājs garantē, ka piegādāto Preču kvalitāte atbilst Latvijas Republikas un Eiropas Savienības spēkā esošajos normatīvajos aktos noteiktajām kvalitātes prasībām un obligātām nekaitīguma prasībām.
  2. Piegādātājs nodrošina, ka Preces ir iepakotas atbilstoši Latvijas Republikas spēkā esošo normatīvo aktu prasībām, iepakojums nodrošina Preču saglabāšanos, tos transportējot un pēc tam glabājot.
  3. Piegādātājs piegādā Preces, kurām derīguma termiņš piegādes brīdī ir ne mazāks kā 75% (septiņdesmit pieci procenti) no ražotāja noteiktā kopējā Preču derīguma termiņa. Pārtikas produktu, kuri ātri bojājas, derīguma termiņš nevar būt mazāks par 3 (trim) dienām, skaitot no to piegādes dienas.

6. PUŠU ATBILDĪBA

6.1. Puses ir savstarpēji atbildīgas par nodarītajiem zaudējumiem, ja tie radušies Puses vai tās darbinieku, kā arī Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

6.2. Piegādātājs ir atbildīgs par piegādājamo Preču kvalitāti un atbilstību pasūtījumam. Piegādātājs ir atbildīgs par piegādāto pārtikas produktu atbilstību Eiropas Savienības, Latvijas Republikas normatīvajos aktos noteiktām drošības un higiēnas prasībām, tostarp:

6.2.1.Pārtikas aprites uzraudzības likumam;

6.2.2.Preču un pakalpojumu drošuma likumam;

6.2.3.Ministru kabineta 2015.gada 3.marta noteikumiem Nr.115 „Prasības fasētas pārtikas marķējumam”;

6.2.4.Ministru kabineta 2002.gada 27.decembra noteikumiem Nr.610 „Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm”;

6.2.5.Ministru kabineta 2013.gada 17.septembra noteikumiem Nr.890 „Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”.

6.3. Par Preču piegādes termiņa kavējumu Piegādātājam var piemērot līgumsodu 0,5% (nulle komats pieci procenti) apmērā no nesavlaicīgi piegādāto Preču vērtības par katru nokavēto dienu.

6.4. Piegādātājs uzņemas atbildību par zaudējumiem, kas nodarīti Pasūtītājam vai trešajām personām saistībā ar Līguma noteikumu pārkāpumu, ja Piegādātājs tajos ir vainojams.

6.5. Ja Pasūtītājs neveic Preču apmaksu Līgumā noteiktajā termiņā, tam var piemērot līgumsodu 0,5% (nulle komats pieci procenti) apmērā no nokavētā maksājuma summas par katru nokavēto dienu.

6.6. Līgumā noteiktā līgumsoda samaksa neatbrīvo Puses no saistību izpildes un zaudējumu atlīdzības pienākuma.

* 1. Gadījumā, ja Piegādātājs nepilda vai atsakās pildīt Līguma saistības, vai gadījumā, kad Līgums tiek izbeigts Piegādātāja vainas dēļ, Piegādātājam piemēro līgumsodu 10% (desmit procentu) apmērā no kopējās Līguma summas.

1. NEPĀRVARAMA VARA

7.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.

7.2. Pusei, kas atsaucas uz nepārvaramas varas apstākļu darbību, nekavējoties par šādiem apstākļiem rakstiski jāziņo otrai Pusei. Ziņojumā jānorāda, kādā termiņā pēc tās ieskata ir iespējama un paredzama Līguma saistību izpilde, ziņojumam jāpievieno izziņa, kuru izsniegusi kompetenta institūcija un kura satur nepārvaramas varas apstākļu darbības apstiprinājumu, to raksturojumu un paredzamo ilgumu.

1. LĪGUMA GROZĪŠANAS UN IZBEIGŠANAS KĀRTĪBA

8.1. Līgumu var papildināt, grozīt vai izbeigt, Pusēm savstarpēji vienojoties, ievērojot Latvijas Republikas Civillikuma un Publisko iepirkumu likuma 61.panta prasības.

8.2. Jebkuri Līguma grozījumi vai papildinājumi tiek noformēti rakstiski un pēc to parakstīšanas kļūst par Līguma neatņemamām sastāvdaļām.

8.3. Līgumu var izbeigt pirms termiņa, Pusēm savstarpēji vienojoties.

* 1. Ja Piegādātājs kavē Preču piegādi ilgāk par vienu darba dienu, vai piegādātās Preces atkārtoti neatbilst tehniskai specifikācijai, Pasūtītājs sastāda aktu un ir tiesīgs vienpusējā kārtā izbeigt Līgumu, rakstiski paziņojot par to Piegādātājam un norādot Līguma izbeigšanas datumu. Šajā gadījumā Piegādātājs 10 (desmit) dienu laikā pēc attiecīgā paziņojuma saņemšanas atlīdzina Pasūtītājam zaudējumus, kā arī samaksā Pasūtītājam līgumsodu 10% (desmit procentu) apmērā no kopējās Līguma summas.
  2. Gadījumā, ja Pasūtītājs nokavē Preču apmaksas termiņu par 30 (trīsdesmit) dienām, Piegādātājam ir tiesības ar rakstisku paziņojumu, kura saņemšanu ir apstiprinājis Pasūtītājs, brīdināt Pasūtītāju par vienpusēju Līguma pirmstermiņa izbeigšanu. Ja Pasūtītājs 10 (desmit) darba dienu laikā neveic nokavēto maksājumu, Piegādātājs ir tiesīgs vienpusējā kārtā izbeigt Līgumu.
  3. Gadījumā, ja Puses izbeidz Līgumu pirms tā izpildes termiņa, tiek sastādīts akts, kurā tiek norādītas Līguma izbeigšanas brīdī piegādātās un Līgumā noteiktajā kārtībā pieņemtās Preces. Pasūtītājs veic norēķinu ar Piegādātāju par pieņemtajām Precēm, saskaņā ar šo aktu, atbilstoši noteiktajām cenām. Pasūtītājs ir tiesīgs no Piegādātājam izmaksājamās summas ieturēt saskaņā ar Līguma nosacījumiem aprēķināto līgumsodu un zaudējumu atlīdzības summu.

9. STRĪDU IZSKATĪŠANAS KĀRTĪBA

9.1. Jebkurus strīdus, kas rodas Līguma izpildes gaitā, Puses risina savstarpēji vienojoties, veicot sarunas vai sarakstoties.

9.2. Gadījumā, ja Puses nevar vienoties, strīds risināms tiesā Latvijas Republikas spēkā esošajos normatīvajos aktos noteiktajā kārtībā.

10. CITI NOTEIKUMI

10.1. Līgums stājas spēkā tā parakstīšanas brīdī, tas ir **2018.gada 29.augustu\_**, un ir spēkā līdz Pušu saistību pilnīgai izpildei.

10.2. Saskaņā ar Līgumu Preces tiek piegādātas 12 (divpadsmit) mēnešu laikā no Līguma noslēgšanas, vai līdz brīdim, kad Puses ir panākušas vienošanos par Līguma pirmstermiņa izbeigšanu, vai arī līdz brīdim, kad kāda no Pusēm, saskaņā ar Līgumu, to izbeidz vienpusējā kārtā.

10.3. Gadījumos, kas nav paredzēti Līgumā, Puses rīkojas saskaņā ar Latvijas Republikā spēkā esošajiem normatīvajiem aktiem.

10.4. Visiem paziņojumiem, ko Puses sūta viena otrai saskaņā ar Līgumu, ir jābūt rakstiskiem un jābūt nodotiem personīgi vai nosūtītiem pa pastu, vai elektroniski. Paziņojums tiek uzskatīts par nosūtītu dienā, kad paziņojums ir nodots personīgi, e-pasta nosūtīšanas dienā vai 7.(septītajā) dienā pēc vēstules nodošanas pastā.

10.5. Gadījumā, ja kāda no Pusēm maina savu juridisko adresi, pasta adresi, e-pasta adresi vai bankas rekvizītus, tā ne vēlāk kā 3 (triju) darba dienu laikā rakstiski paziņo par to otrai Pusei. Ja Puse neizpilda šos Līguma noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.

10.6. Līgums ir saistošs Pasūtītājam un Piegādātājam, kā arī personām, kas likumīgi pārņem viņu tiesības un saistības.

10.7. Pušu pilnvarotās personas, kas ir atbildīgas par Līguma izpildes uzraudzīšanu, tai skaitā, par preču pavadzīmes – rēķina savlaicīgu iesniegšanu, parakstīšanu, apstiprināšanu un nodošanu apmaksai:

10.7.1.no Pasūtītāja puses: pavāre Aina Postejeva, tel.26354223; pavāre Oksana Beinaroviča tel.26370656 un pavāre Dzintra Zaharova tel.2619812;

10.7.2.no Piegādātāja puses: tirdzniecības pārstāve Vilma Gudriniece , tel. 64607305, e-pasts: [vilma.g@rgk.lv](mailto:vilma.g@rgk.lv). .

10.8. Līgumam pievienoti 2 (divi) pielikumi, kas ir Līguma neatņemamas sastāvdaļas:

10.8.1.Līguma pielikums Nr.1 „Tehniskais un finanšu piedāvājums” uz \_\_\_ (<*lapu skaits vārdiem*>) lapām;

10.8.2.Līguma pielikums Nr.2 „Pārtikas produktu piegādes grafiks” uz \_\_\_ (<*lapu skaits vārdiem*>) lapām.

10.9. Līgums sastādīts latviešu valodā uz \_\_\_ (<*lapu skaits vārdiem*>) lapām ar 2 (diviem) pielikumiem, kopā uz \_\_\_\_ (<*lapu skaits vārdiem*>) lapām, 2 (divos) eksemplāros ar vienādu juridisku spēku, no kuriem viens eksemplārs glabājas pie Pasūtītāja un viens – pie Piegādātāja.

11. PUŠU REKVIZĪTI UN PARAKSTI

|  |  |
| --- | --- |
| PASĪTĪTĀJS  **Kaunatas pagasta pārvalde**  reģ.Nr.90000048608  Rāznas iela 38, Kaunata, Kaunatas pagasts,  Rēzeknes novads, LV-4622  banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  konta Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts)  S.Bašmakovs  Z.V. | PIEGĀDĀTĀJS  **SIA Rēzeknes gaļas kombināts**  reģ.Nr.\_42403012397  adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  konta Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts)  Valdes priekšsēdētājs Vladimirs Jegorčenko  Z.V. |